خلجی سولطانلیغی
خلجی سۇلطانلیغی (هیندجه: सलतनत ख़िलजी) ۱۲۹۰-جی ایله ۱۳۲۰-جی میلادی ایللر آراسیندا هیند یاریمآداسیندا حؤکم سۆرن موسلمان تۆرک دؤولت دیر. خلجی سۇلطانلیغی هیند یاریمآداسین مغوللارین یۆروشلریندن قوْروموشدور.
سۇلطانلیغین کؤکو[دَییشدیر]
خلجی سۇلطانلارین کؤکو اوْرتا آسیانین تۆرک ائللریندن اوْلان خلجلردن دیر. خلج تۆرکلری اۆچونجو هیجری یۆز ایللرده سیستان، هیند، کشمیر و عجم عیراقدا گؤروشورلر و بو توپراقلارین سیاسی حیاتیندا بؤیوک ایزلر بۇراخیرلار. خلجلرین یاشادیغی یئرلره گؤره اصطخری بئله یازیر: "خلجلر، تۆرکلردن بیر نوعدورلار و گئچمیشدن بو توپراغا دۆشوبلر. هیندوستان ایله سیستان اورتاسیندا اوتراق ائدیبلر. تۆرک یاشاییشیندا و گئییمیندهدیرلر و تۆرک دیلینده دانیشارلار."[۱]
خلجی معمارلیغی[دَییشدیر]
علاء الدین خلجی چاغیندا معمارلیق هیندده گلیشمهیه باشلاییب بیر یئنی معمارلیق یوْلو یاراندی. بو معمارلیق یوْلو خلجی سۇلطانلیغیندان سونرا دا دوام تاپیبدیر. قطب مجموعهسینده علائی قاپیسی، راپریده عیدگاه و دهلیده جماعت خانا مسجیدی خلجی معمارلیغیندان بو گۆنه قالان اثرلر دیرلر.
خلجی سۇلطانلار[دَییشدیر]
خلجی سۇلطانلاری سۇلطانلیق ائتمه ایللری ایله بو قراردا دیر:
- جلال الدین فیروز خلجی ۱۲۹۰-۱۲۹۶-جی میلادی ایل
- علاء الدین خلجی ۱۲۹۶-۱۳۱۶-جی میلادی ایل
- شهاب الدین عمر خان خلجی ۱۳۱۶-جی میلادی ایل
- قطب الدین مبارک خان خلجی ۱۳۱۶-۱۳۲۰-جی میلادی ایل
گؤرونتولر[دَییشدیر]
قایناقلار[دَییشدیر]
- ↑ ترجمه مسالک و ممالک اصطخری ص ۱۹۶
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab